b"\n_START_ARTICLE_\nCementiri de la Secuita\n_START_SECTION_\nDescripci\xc3\xb3\n_START_PARAGRAPH_\n\xc3\x89s un cementiri similar al de Perafort, per\xc3\xb2 m\xc3\xa9s senzill. Cal destacar-ne la capella central, de dimensions m\xc3\xa9s grans, obra de l'arquitecte Ramon Salas, de car\xc3\xa0cter neog\xc3\xb2tic. La fa\xc3\xa7ana principal t\xc3\xa9 una porta allandada amb una columna cor\xc3\xadntia a banda i banda, sobre un s\xc3\xb2col que rodeja l'edifici; aquestes columnes aguanten una llinda sobre la qual hi ha un timp\xc3\xa0 d'arc apuntat amb una escultura a l'interior. Resseguint l'arc, a una certa dist\xc3\xa0ncia, hi ha una motllura amb els extrem esculpits i, tocant el v\xc3\xa8rtex, s'obre una petita rosassa rombo\xc3\xafdal. A la part superior hi ha un fris i, al centre, hi ha una creu.\n_START_SECTION_\nHist\xc3\xb2ria\n_START_PARAGRAPH_\nL'antic cementiri de la Secuita era al costat de l'esgl\xc3\xa9sia; quan aquesta fou ampliada a comen\xc3\xa7aments del segle XVIII, es parl\xc3\xa0 de traslladar el cementiri perqu\xc3\xa8 era massa petit, fet que es produ\xc3\xad el 1783. El nou cementiri fou situat a l'actual pla\xc3\xa7a de la Font, i es bene\xc3\xad el 22 de febrer de 1784. Funcion\xc3\xa0 130 anys, fins que per raons sanit\xc3\xa0ries, fonamentalment, es decid\xc3\xad traslladar-lo a l'actual empla\xc3\xa7ament. Les obres del nou cementiri s'iniciaren el 1914 i es bene\xc3\xad el 1916."